પાદરેથી ગાડી વળતાં જ પાકી સડક બહુમાળી હોસ્પિટલ અને કૉલેજ ગામ વિકાસની ચાડી ખાતું હતું. ઘર તરફની શેરીમાં વળતાં જ એનાં પગ થંભી ગયાં, એમનાં જૂનાં જર્જરિત મકાનની જગ્યાએ એક સંકુલ હતું. એ જોતાં એની પત્નીની આંખોમાં પોતાનાં સસરા માટેની નફરત વધુ ઘેરી બની. તેને સંકુલમાં આવેલો જોઇ વૃદ્ધ કાકા ઓફીસમાં લઇ ગયાં. એ ઉતાવળથી બધું પૂરુ કરવા માંગતો હતો પરંતુ, કાકાએ આપેલા ટ્રસ્ટનાં અને વસીયતનાં કાગળો જોઇ તે ત્યાં જ થંભી ગયો.